Strauss

Strauss, Strauß of Straus is 'n algemene Germaanse van. Buite Duitsland en Oostenryk word Strauß gewoonlik as Strauss geskryf (die letter "ß" word nie in die Duitssprekende gedeelte van Switserland gebruik nie). In klassieke musiek verwys "Strauss" gewoonlik na Richard Strauss of Johann Strauss II.

Die van word vir ten minste een duisend jaar reeds deur families in die Germaanse area gebruik. Die opperheer van Gröna gebruik byvoorbeeld die naam Struz en gebruik die afbeelding van 'n volstruis as sy simbool. Voorbeelde hiervan kan vandag nog op die duisend-jaar-oue kerkklok van daardie dorp gesien word. "Struz" of "Strutz" is die Noord-Duitse vorm van die woord "Strauss", wat die moderne Duitse woord vir volstruis is.

Van die eerste Joodse draers van die van kom van die Joodse kwartier in Frankfurt tydens die Middeleeue, waar families volgens die naam van die huise wat hulle bewoon het, geken is. Al die huise het name gehad en daaronder was die huis Strauß wat ook 'n afbeelding van 'n volstruis aan die voorkant gehad het.

Nadat Napoleon in 1808 vanne verpligtend vir belastingdoeleindes gemaak het, het meer Joodse families besluit om die van Straus(s) aan te neem.

 Noemenswaardige mense 
 Adriaan Strauss (gebore 1985), Suid-Afrikaanse rugbyspeler
 Andries Strauss (gebore 1984), Suid-Afrikaanse rugbyspeler
 Claude Lévi-Strauss (1908-2009), Franse antropoloog
 Danie Strauss (gebore 1946), Suid-Afrikaanse akademikus en filosoof
 Dominique Strauss-Kahn (gebore 1949), Franse politikus
 Ian Strauss, Suid-Afrikaanse akteur
 Jo-Ann Strauss (gebore 1981), Suid-Afrikaanse model
 Johann Strauss I (1804-1849), Oostenrykse komponis
 Johann Strauss II (1825-1899), Oostenrykse komponis
 Josef Strauss (1827-1870), Oostenrykse komponis
 Josh Strauss (gebore 1986), Suid-Afrikaanse rugbyspeler
 Kim Strauss (gebore 1946), Amerikaanse akteur
 Koos Strauss (1900-1990), Suid-Afrikaanse politikus
 Leo Strauss (1899-1973), Amerikaanse filosoof
 Nicole Strauss (gebore 1972), Suid-Afrikaanse skrywer
 Peter Strauss (gebore 1947), Amerikaanse akteur
 Pieter Strauss (gebore 1960), Suid-Afrikaanse skrywer
 Richard Strauss (1864-1949), Duitse komponis
 Robert Strauss (1913-1975), Amerikaanse akteur
 Rolene Strauss (gebore 1992), Suid-Afrikaanse model
 Tiaan Strauss, Suid-Afrikaanse rugbyspeler

 Ander gebruike 
 Strausberg

 Verwysings 

 Sien ook 
 Strauss-familie

Kategorie:Afrikaanse vanne
Kategorie:Duitse vanne